จักรทิพย์ขึ้นเป็นผบ.ตร.เบียด เอก
นายกฯเสนอก.ต.ช.ลงตัวในโค้งสุดท้าย,ประยุทธ์ จันทร์โอชา นายกรัฐมนตรี ได้ข้อสรุปให้เสนอชื่อ บิ๊กแป๊ะ พล.ต.อ.จักรทิพย์ ชัยจินดา รอง ผบ.ตร.ขึ้นเป็น ผบ.ตร.คนที่ 11 แล้ว ด้วยเหตุผลความรู้ ความสามารถ ประสบการณ์งานสืบสวนคดีอาชญากรรมและคดีความมั่นคง เบียดคู่ชิง เอก สูสีบี้กันจนวินาทีสุดท้ายจน บิ๊กตู่ ต้องตัดสินใจครั้งสำคัญ,โค้งสุดท้ายชิงดำ ผบ.ตร. โดยเมื่อวันที่ 13 ส.ค. พล.ต.อ.สมยศ พุ่มพันธุ์ม่วง ผบ.ตร.กล่าวถึงกรณีการแต่งตั้ง ผบ.ตร.คนใหม่ ว่า ยังไม่ทราบบทสรุป ข่าวก็คือข่าว เห็นว่ามีข่าวอย่างนี้ทุกครั้ง แล้วมันเป็นไปตามนั้นทุกครั้งหรือไม่ อย่าไปเชื่อ ใครรักใคร เชียร์ใครก็ปล่อยข่าวกันไปให้คนอื่นตื่นตระหนก ตนยังไม่รู้เรื่องอะไรเลย ถ้าเป็นไปตามข่าวลือก็ช่วยไม่ได้ เพราะไม่ได้อยู่ในอำนาจของตน บางสิ่งบางอย่างผู้มีอำนาจไม่จำเป็นต้องบอกตนทุกเรื่อง อาจจะบอกในวินาทีสุดท้ายก็ได้ ขณะนี้ยังไม่ได้รับการบอกกล่าวใดๆ เรื่องนี้ไม่ต้องนำรายชื่อเข้าที่ประชุม มันอยู่ในใจไม่มีการเสนอเป็นลายลักษณ์อักษร ตนเป็นผู้ใต้บังคับบัญชาที่ดีต้องทำตามคำสั่งผู้บังคับบัญชา,ด้าน พล.ต.อ.เอก อังสนานนท์ รอง ผบ.ตร.กล่าวถึงกระแสข่าวถูกโยกไปเป็นปลัดกระทรวงการพัฒนาสังคมและความมั่นคงของมนุษย์ (พม.) ว่า ทราบข่าวจากสื่อ พร้อมปฏิบัติหน้าที่ตามคำสั่ง หากถามว่ามีความรู้สึกอย่างไร ตนพูดไม่ได้ ยังไม่มีคำสั่งใดๆลงมา ขณะนี้ยังเป็นเพียงแค่ข่าวลือ ส่วนที่มีชื่อเเคนดิเดตเป็น ผบ.ตร. ตนเป็นผู้ใต้บังคับบัญชาพร้อมปฏิบัติตามคำสั่ง อำนาจตัดสินใจอยู่ที่ผู้บังคับบัญชา ในฐานะข้าราชการตำรวจที่ดี,ผู้สื่อข่าวรายงานว่า ในวันที่ 14 ส.ค. พล.อ.ประยุทธ์ จันทร์โอชา นายกรัฐมนตรี จะเป็นประธานการประชุม ก.ต.ช. เพื่อแต่งตั้ง ผบ.ตร.คนใหม่ ที่ห้องประชุม ร.1 พัน. 1 รอ. ถนนวิภาวดีรังสิต โดย พล.ต.อ.สมยศ พุ่มพันธุ์ม่วง ผบ.ตร. เป็นผู้เสนอชื่อว่าที่ ผบ.ตร.คนใหม่ให้ที่ประชุมพิจารณา ท่ามกลางกระแสข่าวตำแหน่งว่าที่ ผบ.ตร.คนที่ 11 นั้นเหลือเพียง พล.ต.อ.เอก อังสนานนท์ รอง ผบ.ตร.อาวุโส ลำดับ 1 เบียดคู่มากับ พล.ต.อ.จักรทิพย์ ชัยจินดา รอง ผบ.ตร. อาวุโสลำดับ 5 เท่านั้น เลขาฯก.ต.ช.จึงทำประวัติของ พล.ต.อ.เอก และ พล.ต.อ.จักรทิพย์ เข้าที่ประชุมเพียง 2 ราย ทั้งนี้ที่ประชุมมีเสียงสนับสนุน พล.ต.อ.เอก อาวุโส ลำดับ 1,เป็นศิษย์รุ่นน้องโรงเรียนวัดนวลนรดิศ ที่มีแรงสนับสนุนจากหลายฝ่าย แต่ติดกรณีสถานการณ์ความมั่นคงเรื่องการชุมนุมประท้วงและคดีอาชญากรรมที่ต้องอาศัยมือทำงานที่มีประสบการณ์ควบคุมสถานการณ์ให้อยู่ในความสงบเรียบร้อย ซึ่ง พล.ต.อ.จักรทิพย์ได้เปรียบเรื่องนี้ ประกอบกับมีแรงหนุนของ พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม แต่ทั้งนี้ต้องขึ้นอยู่กับการตัดสินใจของ พล.อ.ประยุทธ์ว่าจะยึดหลักอาวุโสหรือประสบการณ์คุมกำลังการทำงานคดีอาชญากรรมและความมั่นคง,มีรายงานเพิ่มเติมว่า ในช่วงสายวันเดียวกัน พล.ต.อ.เอก อังสนานนท์ รอง ผบ.ตร. ได้รับการติดต่อทาบทามให้โยกขาดไปเป็นปลัดกระทรวงการพัฒนาสังคมและความมั่นคงของมนุษย์ (พม.) ที่ขึ้นตรงกับ พล.ต.อ.อดุลย์ แสงสิงแก้ว รมว.พม. ส่วน พล.ต.อ.เฉลิมเกียรติ ศรีวรขาน รอง ผบ.ตร. โยกขาดไปดำรงตำแหน่งเลขาธิการสำนักงาน ป.ป.ส.แทนนายเพิ่มพงษ์ เชาวลิต ที่ครบวาระเกษียณ เพื่อเปิดตำแหน่ง รอง ผบ.ตร. ไว้เพื่อรองรับตำแหน่ง พล.ต.ท.ศรีวราห์ รังสิพราหมณกุล ผบช.น. ที่รับการเยียวยาขยับก้าวขึ้นเป็นรอง ผบ.ตร.,สำหรับประวัติโดยสังเขปของ พล.ต.อ.เอก อังสนานนท์ หรือรองเอก ได้รับการยอมรับจากเพื่อนร่วมงานและผู้ที่เคยสัมผัสว่าเป็นมือสอบสวนชั้นอ๋องมาดสุขุม ระดับต้นๆของสำนักงานตำรวจแห่งชาติในยุคนี้ ผลงานล่าสุดคือการคลี่คลายคดีการค้ามนุษย์ โรฮีนจา เกิดเมื่อวันที่ 1 ก.พ.2499 ที่ กทม. ภรรยาชื่อนางพรรณี อังสนานนท์ จบการศึกษาชั้นมัธยมศึกษาตอนปลายที่ ร.ร.วัดนวลนรดิศ รุ่นเดียวกับ พล.อ.ปรีชา จันทร์โอชา ผู้ช่วย ผบ.ทบ.ตัวเต็งในตำแหน่ง ผบ.ทบ. ปริญญาตรีนิติศาสตรบัณฑิต (เกียรตินิยมอันดับ 1) ม.รามคำแหง หลักสูตร นบ.รบ.รุ่น 7 เนติบัณฑิตไทย ปริญญาโท นิติศาสตร์มหาบัณฑิตจุฬาลงกรณ์มหาวิทยาลัย ติดยศ ร.ต.ต.รับราชการครั้งแรกในตำแหน่ง รอง สว.สส.สภ.เมืองสงขลา ปี 2520 สร้างวีรกรรมช่วยเหลือผู้พิพากษาที่ตกเป็นตัวประกัน ก่อนโยกย้ายหมุนเวียนปฏิบัติหน้าที่ในหลายหน่วยงาน ทั้ง บช.ศ. บช.ภ.1 บช.ภ.3 และ บช.ก. รวมทั้งเคยเป็นนายตำรวจประจำสำนักงาน พล.ต.อ.ประชา พรหมนอก และ พล.ต.อ.เสรีพิศุทธ์ เตมียาเวส อดีต ผบ.ตร. กระทั่งดำรงตำแหน่ง รอง ผบ.ตร. เมื่อวันที่ 18 พ.ย.54 และสมาชิกสภานิติบัญญัติแห่งชาติ เมื่อวันที่ 31 ก.ค.57,ส่วน พล.ต.อ.จักรทิพย์ ชัยจินดา ชื่อเล่น แป๊ะ นรต.รุ่น 36 เป็นที่รู้จักกันดีในวงการนักสืบว่ามีฝีมือระดับพระกาฬ ทั้งยังได้รับการยอมรับว่าเป็นผู้ประสาน 10 ทิศ มีพวกพ้องอยู่แทบทุกวงการ เคยร่วมกับเพื่อนร่วมรุ่น นรต. อาทิ พล.ต.ท.ชัยวัฒน์ เกตุวรชัย ผบช.ส. พล.ต.ต.สุวัฒน์ แจ้งยอดสุข,รอง ผบช.น. คลี่คลายคดีสำคัญหลายคดี เกิดเมื่อ วันที่ 6 ต.ค.2502 ที่ จ.ชลบุรี ภรรยาชื่อ ดร.บุษบา ชัยจินดา จบการศึกษาชั้นมัธยมศึกษาตอนปลายที่ ร.ร.วชิราวุธวิทยาลัย ปริญญาโท ม.แคนตักกีสเตท สหรัฐอเมริกา หลักสูตรการป้องกันราชอาณาจักรภาครัฐเอกชนและการเมือง วิทยาลัยป้องกันราชอาณาจักร หลักสูตร ร.ร.นักปกครองระดับสูง รุ่น 41 กรมการปกครอง หลักสูตรผู้บริหารกระบวนการยุติธรรมระดับสูง สำนักงานศาลยุติธรรม รุ่น 1 หลักสูตร POST BLAST INVESTIGATION COURS (ATF) (ILEA) สหรัฐอเมริกา ติดยศ ร.ต.ต.รับราชการครั้งแรกในตำแหน่ง รอง สวป.สภ.เมืองบุรีรัมย์ ชีวิตราชการส่วนใหญ่ปฏิบัติหน้าที่ในหน่วยงานหลักสังกัด บช.ก. และ บช.น. ทั้งยังเคยในชุดปฏิบัติการพิเศษนเรศวร 261 ชุดอรินทราช บก.สปพ. และชุดปราบจลาจล ดำรงตำแหน่ง ผบช.น. เมื่อปี 53 รักษาการในตำแหน่งเดียวกันเมื่อปี 57 ก่อนเป็นรอง ผบ.ตร. เมื่อวันที่ 1 ต.ค.57 และสมาชิกสภานิติบัญญัติแห่งชาติ เมื่อวันที่ 31 ก.ค.57,มีรายงานด่วนแจ้งว่า เย็นวันเดียวกัน พล.อ.ประยุทธ์ จันทร์โอชา นายกรัฐมนตรี ได้ข้อสรุปให้เสนอชื่อ พล.ต.อ.จักรทิพย์ ชัยจินดา รอง ผบ.ตร. ขึ้นเป็น ผบ.ตร.คนที่ 11 แล้ว ด้วยเหตุผลความรู้ ความสามารถ ประสบการณ์งานสืบสวนคดีอาชญากรรมและคดีความมั่นคงที่ พล.ต.อ.จักรทิพย์เติบโตในหน่วยกำลังหลักด้านการสืบสวนและโรงพัก ต่างจาก พล.ต.อ.เอก อังสนานนท์ รับราชการเติบโตในหน่วยงานขึ้นตรงกับสำนักงานตำรวจแห่งชาติเป็นหลัก
ประยุทธ์ จันทร์โอชา นายกรัฐมนตรี ได้ข้อสรุปให้เสนอชื่อ บิ๊กแป๊ะ พล.ต.อ.จักรทิพย์ ชัยจินดา รอง ผบ.ตร.ขึ้นเป็น ผบ.ตร.คนที่ 11 แล้ว ด้วยเหตุผลความรู้ ความสามารถ
ข่าวหน้า1,จักรทิพย์ ชัยจินดา,ผบ.ตร.,เอก อังสนานนท์,ผบ.ตร.คนที่ 11,ปลัดกระทรวงการพัฒนาสังคมและความมั่นคงของมนุษย์,พม.,บิ๊กแป๊ะ,ผบ.ตร.คนใหม่,ข่าว,ข่าวการเมือง,ไทยรัฐฉบับพิมพ์